Lav et referat af nedenstående tekst:

Tekst:
Der går ingens næse forbi at vores naboer mod syd er glade for at holde ferie i Nordjylland. Men en familie fra Berlin er måske lige lidt mere begejstrede end de fleste tyskere. Lige nu er de i gang med deres sommerferie i Nordjylland nummer 50. i træk. Alex Ander er i fuld gang med ferien i et lejet sommerhus ved Aalbæk. -	Ferien begynder den dag og det minut, jeg er her, siger han glad. Alex ved hvad han taler om. I 1972 var han som 11-årig for første gang med sine forældre i Skagen. -	Vi var små børn, som var bragt med. Familien havde åbenbart opdaget, efter min onkel var her første gang, at der her var drømmeagtigt, øde og der var super strande, fortæller han. Dansk ferieven holdt kontakten I 1975 blev Alex Anders familie indkvarteret privat i nogle værelser i Hulsig. Det var hos en familie Jørgensen. Her mødte Alex Ander og Tom Jørgensen hinanden for første gang. -	Min søster og jeg blev flyttet ud i garagen, for der skulle være plads til turisterne, for der skulle jo en ekstra indkomst ind dengang i 70’erne. Vi tog med dem på stranden og kommunikerede så godt, som vi kunne, som børn, husker Tom Jørgensen. Han husker, at det gik rigtig godt. -	Og så har vi bare været sammen lige siden. Alex har været her hvert år siden. Stadig ikke færdig med Danmark Alex har gennem årene holdt ferie i Nordjylland som barn, ung, og nu også som familiefar med hustru, børn og svigerbørn. Hvilken ferie der har været den bedste kan han ikke udpege. -	Der er jo sket vanvittige ting. Jeg var en gang lige ved at drukne i Kattegat, siger Alex Ander. Selv om Alex nu har brugt 50 sommerferier i Danmark, forsætter han med at komme herop. I morgen kommer Alexs søster op til familien i Ålbæk. Hun skal også på sin somemrferie nummer 50 i Nordjylland.

Referat:
En tysk familie har forelsket sig i det nordligste Danmark i en sådan grad, at de nu kan fejre 50 års jubilæum med ferie heroppe.